Lectio Divina                               กุมภาพันธ์ 2020

พระวาจาของพระเจ้าเปลี่ยนแปลงโลก

**“**ท่านจงเป็นคนดีอย่างสมบูรณ์

ดังที่พระบิดาเจ้าสวรรค์ของท่านทรงความดีอย่างสมบูรณ์เถิด**”**

(มธ.5:48)

**Lectio (**พระเจ้าตรัสอะไร**)**

มธ 5:38-48

38“ท่านเคยได้ยินเขากล่าวว่า *‘*ตาต่อตาฟันต่อฟัน*’*  39แต่เรากล่าวแก่ท่านทั้งหลายว่า อย่าโต้ตอบคนชั่ว ผู้ใดตบแก้มขวาของท่าน จงหันแก้มซ้ายให้เขาด้วย  40ผู้ใดอยากฟ้องท่านที่ศาลเพื่อจะได้เสื้อยาวของท่าน ก็จงแถมเสื้อคลุมให้เขาด้วย 41ผู้ใดจะเกณฑ์ให้ท่านเดินไปกับเขาหนึ่งหลัก จงไปกับเขาสองหลักเถิด  42ผู้ใดขออะไรจากท่าน ก็จงให้ อย่าหันหลังให้ผู้ที่มาขอยืมสิ่งใดจากท่าน

43“ท่านทั้งหลายได้ยินคำกล่าวว่า จงรักเพื่อนบ้าน จงเกลียดศัตรู  44แต่เรากล่าวแก่ท่านว่า จงรักศัตรู จงอธิษฐานภาวนาให้ผู้ที่เบียดเบียนท่าน  45เพื่อท่านจะได้เป็นบุตรของพระบิดาเจ้าสวรรค์ พระองค์โปรดให้ดวงอาทิตย์ของพระองค์ขึ้นเหนือคนดีและคนชั่ว โปรดให้ฝนตกเหนือคนชอบธรรมและคนอธรรม  46ถ้าท่านรักแต่คนที่รักท่าน ท่านจะได้บำเหน็จรางวัลอะไรเล่า บรรดาคนเก็บภาษีมิได้ทำเช่นนี้ดอกหรือ  47ถ้าท่านทักทายแต่พี่น้องของท่านเท่านั้น ท่านทำอะไรพิเศษเล่า คนต่างศาสนามิได้ทำเช่นนี้ดอกหรือ  48ฉะนั้น ท่านจงเป็นคนดีอย่างสมบูรณ์ ดังที่พระบิดาเจ้าสวรรค์ของท่าน ทรงความดีอย่างสมบูรณ์เถิด”

ทำความเข้าใจพระวาจา

ฉะนั้น **“**ท่านจงเป็นคนดีอย่างสมบูรณ์ ดังที่พระบิดาเจ้าสวรรค์ของท่านทรงความดีอย่างสมบูรณ์เถิด**” (**มัทธิว **5:48)**

**"**แต่เรากล่าวแก่ท่าน**"**

บทเทศน์บนภูเขาเป็นตัวอย่างชัดเจนของคำสอนทั้งหมดของพระเยซูเจ้า ซึ่งอธิบายเรื่องชีวิตใหม่ของคนบาปที่ได้รับการช่วยให้รอดพ้น บทเทศน์บทนี้เปลี่ยนแปลงโลก กล่าวคือ มนุษย์เก่าอันได้แก่บุตรของ

อาดัม กลับกลายเป็นมนุษย์ใหม่บุตรของพระเจ้า  การเนรเทศอันเป็นผลของบาปทำให้มนุษย์ถูกตัดขาดจากพระวาจา  หนังสืออพยพกล่าวถึงข้อเสนอของพระเจ้าอย่างชัดเจน “บัดนี้ถ้าท่านเชื่อฟังเราและรักษาพันธ-สัญญาของเราไว้ ในบรรดาประชาชาติทั้งมวล ท่านจะเป็นกรรมสิทธิ์พิเศษของเรา  ท่านจะเป็นอาณาจักรสมณะ เป็นชนชาติศักดิ์สิทธิ์สำหรับเรา” (อพยพ 19, 5-6)

พระเยซูเจ้าทรงเริ่มจากสถานการณ์ของบาป และทรงเปลี่ยนแปลงอย่างสิ้นเชิง คำกล่าวที่ว่า"แต่เรากล่าวแก่ท่าน" เป็นกฎหมายใหม่และความเป็นจริงใหม่  พระเยซูเจ้าทรงประทานดวงตาใหม่แก่มนุษยชาติที่สามารถมองเห็นโลกได้อย่างสมบูรณ์  ตามนิทานสุภาษิตทางพุทธศาสนาที่กล่าวว่า “ฉันกำลังเดินอยู่ในป่า มองเห็นเงาและฉันก็หวาดกลัวว่ามันเป็นสัตว์ดุร้าย เมื่อเงานั้นเคลื่อนเข้ามาใกล้ ฉันจึงรู้ว่าเป็นมนุษย์  เมื่อเงาเคลื่อนเข้ามาใกล้ยิ่งขึ้นฉันจึงรู้ชัดว่าเป็นญาติพี่น้องคนหนึ่งของฉัน"

พระวรสารพลิกแผ่นดิน

  “การมอบพระคัมภีร์แก่มนุษย์ชายหญิง เท่ากับเป็นการมอบองค์พระเยซูคริสตเจ้าผู้ทรงเติมเต็มความหิวโหยและกระหายพระวาจาของพระเจ้าแก่เขา คุณได้ตอบสนองความต้องการของผู้หิวโหยและกระหายอิสรภาพและความยุติธรรม ... กำแพงแห่งความเกลียดชังและความเห็นแก่ตัว  ที่ยังคงแบ่งแยกชายหญิงและทำให้พวกเขาเป็นศัตรูโดยไม่แยแสต่อความต้องการของพี่น้องชายหญิง พวกเขาจะพังมันลงมาเหมือนกำแพงนคร Jericho ด้วยเสียงแห่งพระวาจา แห่งพระหรรษทาน และความเมตตาของพระเจ้า” (นักบุญพระสันตะปาปายอห์นปอลที่สอง, ถึงประธานของสหพันธ์คาทอลิกโลกเพื่องานแพร่ธรรมด้านพระคัมภีร์)

พลังแห่งพระวาจา

**Lectio Divina** คือการอ่านพระวาจาของพระเจ้าจนกระทั่งกลับกลายเป็นคำภาวนาและเปลี่ยนแปลงชีวิตของเรา  “ในบรรดาสิ่งใหม่ที่สังคายนาวาติกันครั้งที่สองได้ค้นพบอีกครั้งในธรรมประเพณี และนำมาเสนอแก่พระศาสนจักรในปัจจุบัน Lectio Divina เป็นสิ่งที่ทำให้เกิดผลและความหวังมากที่สุด ดังที่เอกสาร Dei Verbum ข้อ 25 ได้กล่าวแนะนำไว้อย่างชัดเจน แต่ต้องใช้เวลาหลายปีกว่าเรื่องนี้จะปรากฏในสารที่สมัชชาพระสังฆราชที่พูดเรื่องคำสอน ส่งไปถึงประชากรของพระเจ้า ในปี ค.ศ. 1977

Lectio Divina ปรากฏมาด้วยวิธีที่ไม่มีใครคาดคิด เพราะสมัชชาพระสังฆราชกำหนดให้ Lectio Divina ซึ่งได้แก่การอ่านพระคำภีร์เป็นเป้าหมายของการสอนคำสอน ตามการทรงนำขององค์พระจิตเจ้า ผู้ทรงประทับอยู่ในพระศาสนจักร ด้วยการประทับอยู่ของพระองค์ในกิจการแพร่ธรรมของศาสนบริกร และในกิจการของบรรดาคริสตชน”(Cf คาร์ดินัล คาร์โล มารีย์ มาร์ตินี่)

**Meditatio (**พระวาจาตรัสกับฉันวันนี้**)**

**@** เราต้องให้พระวาจาอบรมเรา มิใช่ในความหมายว่าเรากำลังทำอยู่แล้ว แต่ต้องเป็นอุดมการณ์ถาวร เป็นความฝันที่ฉันปรารถนาเกี่ยวกับพระศาสนจักร ความสำคัญของพระคัมภีร์ในชีวิตของพระศาสนจักร ต้องการ ***Lectio Divina***. การศึกษาพระคัมภีร์ต้องเป็นจิตวิญญาณของเทววิทยา (Dei Verbum 21).

เทววิทยาต้องมีพระวาจาของพระเจ้าเป็นพื้นฐาน การศึกษาพระคัมภีร์ต้องเป็นจิตวิญญาณของเทววิทยา (Dei Verbum 24). ชีวิตประจำวันของคริสตชนต้องเด่นด้วยการประทับอยู่ของพระคัมภีร์(Dei Verbum 25).

พระศาสนจักรได้รับการอบรมจากพระคัมภีร์ให้มีความรู้แท้จริงของพระเยซูเจ้า ในพิธีกรรม ในการเทศน์และในเทววิทยา ซึ่งเป็นชีวิตประจำวันของผู้มีความเชื่อ เพื่อว่าพวกเขาจะได้รับการอบรมให้มีความรู้แท้จริงเกี่ยวกับพระเยซูคริสตเจ้า

ในอดีต หลายคนไม่รู้จักวิธีอ่านพระคัมภีร์ พวกเขาได้รับความรู้ผ่านทางการฟัง และการเทศน์เท่านั้น ยิ่งกว่านั้น ความขัดแย้งที่เกิดขึ้นในยุคปฏิรูปทำให้สัตบุรุษไม่สามารถเข้าถึงพระคัมภีร์ได้โดยตรง ดังนั้น ความจำเป็นของ Lectio Divina จึงเป็นเรื่องที่มิอาจเข้าใจได้ Paul Claudel กล่าวว่า “ชาวคาทอลิกให้ความเคารพต่อพระคัมภีร์มาก จนต้องอยู่ห่างจากพระคัมภีร์” บัดนี้ พระสังคายานาวาติกันที่สอง “สนับสนุนบรรดาบุตรของพระศาสนจักรผู้ศึกษาพระคัมภีร์ ให้มีความอุตสาหะมานะยิ่งๆ ขึ้น เพื่อดำเนินงานที่เริ่มด้วยดีแล้วนี้ ให้สำเร็จลุล่วงไป โดยอุทิศกำลังทั้งหมด ทำงานตามความคิดของพระศาสนจักร” (Dei Verbum 23).

@ สิ่งที่วาติกันที่สองกล่าวไว้เป็นเรื่องสำคัญมาก เป็นพระญาณจัดสรรของพระเจ้า โดยเฉพาะสำหรับโลกตะวันตก และทั่วโลกด้วย เพราะไม่เร็วก็ช้าโลกจะเข้าสู่กลไกของการไม่เอาพระเจ้าเข้ามาเกี่ยวข้อง เราอยู่ในบริบทของสังคมที่ไม่ต้องการพระเจ้า ธรรมล้ำลึกเกี่ยวกับพระเจ้ามิได้ถูกนำมาเกี่ยวข้องกับมโนธรรม ด้วยบรรยากาศของความเชื่อในประเทศแถบยุโรปและอเมริกา

โลกถูกคุกคามด้วยความแห้งแล้งภายใน ประชาชนเสี่ยงที่จะทำให้มโนธรรมของตนโดดเดี่ยวและไม่รู้สึกรสชาดเกี่ยวกับพระเจ้าผู้ทรงชีวิต ด้วยเหตุนี้ จึงเป็นไปไม่ได้ที่จะเจริญชีวิตในโลกปัจจุบันโดยมิได้รับอันตราย ถ้าความเชื่อมิได้รับการหล่อเลี้ยงด้วยพระวาจาของพระเจ้า (จากงานเขียนของ C. M. Martini)

เราต้องมีความไว้วางใจในพระคัมภีร์อยู่อย่างมั่นคง มิฉะนั้น ดวงใจของเราจะเย็นชา ดวงตาก็ปิด เราถูกโจมตีจากความมืดบอดนานาชนิด (พระสันตะปาปาฟรังซิส)

  หลังจากฟังคำปราศรัยของเปโตรในวันเปนเตกอสเต ประชาชนที่ชุมนุมอยู่ที่นั่นรู้สึกว่า  “ถ้อยคำเหล่านี้ เสียดแทงใจของทุกคน เขาเหล่านั้น จึงถามเปโตรและอัครสาวกอื่น ๆ ว่า *“*พี่น้องพวกเราจะต้องทำอย่างไรเล่า*”* (กิจการ 2:37)

**Oratio *(***พระวาจาทำให้ฉันภาวนา***)***

ขอโทษสดุดี **119:9-12 :** “คนหนุ่มจะรักษาวิถีชีวิตของตนให้บริสุทธิ์ได้อย่างไร ก็โดยยึดมั่นในพระวาจาของพระองค์  ข้าพเจ้าแสวงหาพระองค์สุดจิตใจ โปรดอย่าทรงปล่อยให้ข้าพเจ้าหลงทางออกไปจากบทบัญญัติของพระองค์ ข้าพเจ้าเก็บรักษาพระดำรัสของพระองค์ไว้ในใจ เพื่อจะได้ไม่ทำบาปต่อพระองค์  ข้าแต่พระยาห์เวห์ ขอพระองค์จงได้รับการถวายพระพร โปรดทรงสอนข้อกำหนดแก่ข้าพเจ้า”

ขอบคุณสดุดี **119:10-16 :** ข้าพเจ้าแสวงหาพระองค์สุดจิตใจ โปรดอย่าทรงปล่อยให้ข้าพเจ้าหลงทางออกไปจาก บทบัญญัติของพระองค์ ข้าพเจ้าเก็บรักษาพระดำรัสของพระองค์ไว้ในใจ เพื่อจะได้ไม่ทำบาปต่อพระองค์ ข้าแต่พระยาห์เวห์ ขอพระองค์จงได้รับการถวายพระพร โปรดทรงสอนข้อกำหนดแก่ข้าพเจ้า ปากของข้าพเจ้าประกาศพระวินิจฉัยทั้งมวลที่ออกมาจากพระโอษฐ์ของพระองค์ ข้าพเจ้าปีติยินดีในการปฏิบัติตามกฤษฎีกาของพระองค์ เหมือนกับชื่นชมในทรัพย์สมบัติมากมาย ข้าพเจ้าจะใคร่ครวญถึงข้อบังคับของพระองค์และจะพิจารณาวิถีทางของพระองค์ ข้าพเจ้าชื่นชมในข้อกำหนดของพระองค์ และจะไม่ลืมพระวาจาของพระองค์

ขอพรพระจิตเจ้าสดุดี **119: 25-27** ข้าพเจ้านอนคลุกฝุ่นอยู่ โปรดทรงปลุกข้าพเจ้าให้มีชีวิตตามพระสัญญาขอ’พระองค์ 26 ข้าพเจ้าทูลให้ทรงทราบหนทางของข้าพเจ้า และพระองค์ ทรงตอบข้าพเจ้าโปรดทรงสอนข้าพเจ้าให้รู้ข้อกำหนดของพระองค์ 27 โปรดให้ข้าพเจ้าเข้าใจวิถีทางแห่งข้อบังคับของพระองค์ แล้วข้าพเจ้าจะคำนึงถึงพระราชกิจน่าพิศวงของพระองค์

**Contemplatio** (พระวาจาของพระเจ้าสำเร็จเป็นจริง)

คำว่า “วันนี้” อธิบายความหมายแท้จริงของการรับเอาธรรมชาติมนุษย์และพลังของพระเจ้า ผู้ตรัสและทรงกระทำกิจการ “พระเจ้าทรงสร้างโลกด้วยพระวาจาของพระองค์ และทรงสัญญาจะประทานความรอดพ้นแก่มนุษยชาติ บัดนี้ พระองค์ทรงเป็นพระวาจาสำหรับเรา เข้าในความสนิทสัมพันธ์กับเราและช่วยเราตลอดไป

พลังอำนาจทั้งหมดของพระเจ้าพระผู้สร้างและพระผู้ช่วยให้รอดพ้น อยู่ในพระวาจาของพระเยซูเจ้า การฟังพระวาจาของพระองค์แม้ในวันนี้ มีความเป็นไปได้ที่จะทำการอพยพครั้งใหม่ และกลับกลายเป็นสิ่งสร้างใหม่” (Silvano Fausti, S.J.).

“พระวาจาของพระเจ้าเป็นพระวาจาที่มีชีวิตและบังเกิดผล คมยิ่งกว่าดาบสองคมใด ๆ แทงทะลุเข้าไปถึงจุดที่วิญญาณและจิตใจแยกจากกัน ถึงเส้นเอ็นและไขกระดูก วินิจฉัยความรู้สึกนึกคิดภายในใจได้ (ฮีบรู 4:12)

"จงอย่าหยุดความคิดในการจดจ่ออยู่ที่พระคริสตเจ้า ... วิญญาณจะพบพระองค์ในพระวาจาแล้วพระองค์จะทรงทิ้งรอยประทับด้วยคำสอนอันศักดิ์สิทธิ์ของพระองค์: เมื่อทรงจากไปในไม่ช้า" (S. Ambrose, on Virginity).

**Communicatio (**นำพระวาจาไปปฏิบัติ**)**

“พระคัมภีร์ไม่อาจเป็นเพียงธรรมประเพณีที่ตกทอดมา หรือเป็นเพียงหนังสือด้อยคุณค่าที่รวบรวมไว้เท่านั้น เหนือสิ่งอื่นใดพระคัมภีร์ถูกรวบรวมไว้สำหรับประชากรพิเศษ เป็นของผู้ที่ถูกเรียกให้ฟังและพบเอกภาพในพระวาจา พระคัมภีร์เป็นหนังสือของประชากรของพระเป็นเจ้าที่กระจัดกระจายไปและได้รวมเป็นหนึ่งเดียวกันด้วยการฟังพระวาจาของพระเจ้า พระวาจารวบรวมผู้มีความเชื่อและทำให้พวกเขาเป็นหนึ่งเดียวกัน

  พันธสัญญาระหว่างพระคัมภีร์ศักดิ์สิทธิ์และศรัทธาของผู้มีความเชื่อนั้นแน่นแฟ้น ด้วยความเชื่อมาจากการฟังและการฟังเป็นศูนย์กลางของพระวาจาของพระคริสตเจ้า การเชื้อเชิญที่พรั่งพรูนั้นเร่งเร้าและมีความสำคัญต่อผู้มีความเชื่อที่จะต้องตอบรับเพื่อการฟังพระวาจาของพระเจ้าและในการปฏิบัติศาสนกิจ ทั้งด้วยการอธิษฐานภาวนาเป็นการส่วนตัวและการไตร่ตรอง" (สมเด็จพระสันตะปาปาฟรันซิส, Aperuit illis, 4. 7)

ในวันที่ 11 ตุลาคม คศ. 1963 สมเด็จพระสันตะปาปาจอห์น ทรงเปิดและวางพระคัมภีร์เล่มใหญ่บนศีรษะของพระองค์ต่อหน้าพระสังฆราช 2400 องค์ เพื่อแสดงว่า พระองค์ท่านทรงเชื่อฟังพระวาจาของพระเจ้า

  ชีวิตของเราไม่มีกฎเกณฑ์อื่นใดอีก ชีวิตที่แท้จริงคือการฟัง  ผู้ที่รับฟังด้วยวิธีการแบบ Lectio Divina จะทำให้ระยะห่างระหว่างพระวาจาและชีวิตสูญสิ้นไป

๑๑๑๑๑๑๑๑๑